**«Автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау қағидаларын бекіту туралы» Қазақстан Республикасының Қаржы министрі бұйрығының жобасына** (бұдан әрі – Жоба)

**ТҮСІНДІРМЕ ЖАЗБА**

1. **Мемлекеттік органның атауы – әзірлеуші.**

Қазақстан Республикасының Қаржы министрлігі.

1. **Нормативтік құқықтық актіні қабылдауға негіздер**

**тиісті құқықтық актілерге, Қазақстан Республикасы бекіткен халықаралық шарттар нормаларына, Қазақстан қатысушысы болып табылатын халықаралық ұйымдар шешімдеріне, Президенттің хаттамалық және өзге де тапсырмаларына, Президент Әкімшілігі, Үкімет және Үкімет Аппараты басшылығының тапсырмаларына және (немесе) қабылдау қажеттілігін өзге де негіздеуге сілтеме жасай отырып.**

Жоба «Қазақстан Республикасындағы кедендік реттеу туралы» Қазақстан Республикасы Кодексінің 18-1-бабы 8-тармағына сәйкес әзірленді.

1. **Нормативтік құқықтық актіні қабылдау қажеттілігі және оның қаржылық қамтамасыз етілуі, оның ішінде қаржыландыру көздері, сондай-ақ, көзделген жағдайда, бюджет заңнамасына сәйкес тиісті бюджет комиссиясының шешіміне сілтеме, қаржыландырудың қажетті есептеулері, бюджет комиссиясы хаттамасының көшірмесі қоса беріледі (түсіндірме жазбаға міндетті түрде қоса тіркеледі).**

Жобаны қабылдау республикалық бюджеттен қаржы құралдарын бөлуді талап етпейді.

1. **Нормативтік құқықтық акт жобасын қабылдаған жағдайда халықтың кең тобы үшін әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және (немесе) құқықтық салдарға әкелмейді және ұлттық қауіпсіздікті қамтамасыз етуге әсер етпейді.

1. **Жеке әлеуетті стейкхолдерлер (мемлекет, бизнес-қоғамдастық, халық, өзге санаттар) үшін күтілетін нәтижелердің нақты мақсаттары мен мерзімдерін толық сипаттау.**

Жобаны қабылдаудың мақсаты Қазақстан Республикасы халықаралық шарттарының, Еуразиялық экономикалық одақтың кеден заңнамасының және Қазақстан Республикасының кеден және өзге де заңнамасының сақтауын тексеру мақсатында автомобиль көлік құралдарын тоқтату кезінде мемлекеттік кірістер органдары лауазымды адамының іс-қимыл жасау қағидаларын айқындау болып табылады.

Күтілетін нәтижесі кедендік бақылаудың тиімділігін арттыру және көлеңкелі экономиканың үлесін азайту болып табылады, бұл кедендік төлемдер мен салықтардың бюджетке түсуін ұлғайтуға ықпал етеді.

1. **Егер енгізілген жоба қабылданған жағдайда, заңнамалық актіні сәйкес келтіру қажеттілігі (басқа нормативтік құқықтық актілерді қабылдау немесе қолданыстағы актілерге өзгерістер мен (немесе) толықтырулар енгізу қажеттігін көрсету) немесе мұндай қажеттіліктің болмауы.**

Талап етілмейді.

1. **Жобаның Қазақстан Республикасы қатысушысы болып табылатын халықаралық шарттарға, Қазақстан Республикасы ратификациялаған халықаралық ұйымдардың шешімдеріне сәйкестігі.**

Сәйкес келеді.

1. **Нормативтік құқықтық актінің жобасын енгізуге байланысты жеке кәсіпкерлік субъектілерінің шығындарын азайту және (немесе) көбейту нәтижелерін растайтын есептер.**

Жоба жеке кәсіпкерлік субъектілерінің шығындарын азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Такиев**