Бұйрыққа қосымша

**Автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау қағидалары**

**1-тарау. Жалпы ережелер**

1. Осы Автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау қағидалары (бұдан әрі – Қағидалар) «Қазақстан Республикасындағы кедендік реттеу туралы» Қазақстан Республикасы Кодексінің (бұдан әрі – Кодекс) 18-1-бабының 8-тармағына сәйкес әзірленген және автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау реттілігінің тәртібін айқындайды.

2. Осы Қағидаларда мынадай негізгі ұғымдар пайдаланылады:

1) жүргізуші – көлік құралын басқаратын, оның ішінде халықаралық тауар тасымалдарын жүзеге асырмайтын адам;

2) көлік құралын тоқтату – көлік құралының жүрісін, оның ішінде халықаралық тауар тасымалдарын жүзеге асырмайтын көлік құралының жүрісін кедендік бақылау аймағынан тыс кедендік бақылау жүргізу үшін 2 (екі) сағаттан аспайтын уақытқа әдейі тоқтату;

3) мемлекеттік кірістер органдарының лауазымды адамы – Кодекстің 2-бабына сәйкес мемлекеттік кірістер органдарында құрылған мобильді топтың құрамына кіретін лауазымды адам;

4) мобильді топ – Кодекстің 2-бабы 2-тармағының 14) тармақшасында көзделген тәртіппен мемлекеттік кірістер органдарында құрылған, автомобиль көлік құралдарын тоқтату және олардағы тауарларға кедендік бақылау жүргізу, сондай-ақ оларды сақтау орнына дейін ілесіп жеткізу немесе ұстау және сақтау орнына дейін тасымалдау міндеттерін орындайтын мемлекеттік кірістер органдары лауазымды адамының тобы;

5) мобильді топ наряды – басшының (немесе оны алмастыратын адамның) тағайындауымен, мобильді топтар қозғалысының бағыт парақтарына сәйкес маршруттар бойынша жұмыс істейтін мемлекеттік кірістер органдары лауазымды адамының тобы.

3. Автомобиль көлік құралын тоқтатуды Қазақстан Республикасының халықаралық шарттарының, Еуразиялық экономикалық одақтың кеден заңнамасының, сондай-ақ Қазақстан Республикасының кеден және өзге де заңнамасының сақталуын тексеру мақсатында мемлекеттік кірістер органдарының лауазымды адамы жүзеге асырылады.

4. Мемлекеттік кірістер органдарының лауазымды адамы автомобиль көлік құралын тоқтатуды «Жол жүрісі қағидаларын, Көлік құралдарын пайдалануға рұқсат беру жөніндегі негізгі ережелерді, көлігі арнайы жарық және дыбыс сигналдарымен жабдықталуға және арнайы түсті-графикалық схемалар бойынша боялуға тиіс жедел және арнайы қызметтер тізбесін бекіту туралы» Қазақстан Республикасының Ішкі істер министрінің 2023 жылғы 30 маусымдағы № 534 бұйрығымен бекітілген Жол жүрісі қағидаларын сақтай отырып, сондай-ақ Кодекстің 18 және 18-1-бабында және осы Қағидаларда көзделген тәртіппен жүзеге асырады.

5. Мемлекеттік кірістер органдарының лауазымды адамы автомобиль көлік құралын тоқтатуды мынадай тәртіппен жүзеге асырады:

1) кеуде бейнетіркегішті (бейнежетон) қосады;

2) автокөлік құралдарын дыбыс күшейткіш құрылғының көмегімен сигнал беру жолымен не көлік құралына бағытталған қол қимылымен немесе таяқшамен, жүргізушіге түсінікті болуы тиіс бір мезгілде ысқырық сигналымен тоқтатады және олардың орындалуы апаттық жағдай туғызбауы үшін уақтылы беріледі;

3) көлік құралы тоқтағаннан кейін дереу көлік құралына келеді, таныстырады және жүргізуші талап етуі бойынша танысу үшін қызметтік куәлігін немесе жеке сәйкестендіру картасын көрсетеді;

4) көлік құралын тоқтату негізін түсіндіреді, жүргізушіге автомобиль көлік құралын тоқтату туралы талапты табыс етеді және бейнетіркегішті қолдану туралы ауызша нысанда хабарлайды;

5) жүргізушіге кедендік бақылау жүргізу үшін көлік құралын жол жүру бөлігінен тыс, мемлекеттік кірістер органдарының лауазымды адамы айқындаған тоқтау орнына апаруды талап етеді;

6) жүргізушіден автомобиль көлік құралына және ондағы тауарларға, сондай-ақ көлік құралы мен тауарларға арналған құжаттарға қол жеткізуді ұсынуды сұрайды.

6. Егер автомобиль көлік құралындағы тауарларды көрсету үшін сәйкестендіру құралдарын ауыстыру қажет болған жағдайда, мемлекеттік кірістер органдарының лауазымды адамы сәйкестендіру құралдарын ауыстыруды жүзеге асырады немесе Кодекстің 427-бабы 5-тармағының екінші абзацында көзделген актіні жасай не көрсетілген көлік (тасымалдау), коммерциялық немесе кедендік құжаттарға сәйкестендіру құралдарын ауыстыру туралы белгі қоя отырып, жүргізушіге осындай ауыстыруға рұқсат береді.

7. Жүргізуші ұсынған автомобиль көлік құралы, ондағы тауарлар мен құжаттарды тексеру шеңберінде мемлекеттік кірістер органдарының лауазымды адамы мыналарды:

1) Кодекстің 412-бабына сәйкес автомобиль көлік құралы, ондағы тауарлар мен құжаттарды кедендік қарап тексеруді;

2) Кодекстің 428-бабына сәйкес кедендік бақылаудың техникалық құралдарын қолдануды;

3) салынған сәйкестендіру құралдарының бар-жоғын, бүтіндігін және салынған сәйкестендіру құралдарын көліктік (тасымалдау), коммерциялық және кедендік құжаттарда көрсетілген мәліметтермен және қажет болған жағдайда мемлекеттік кірістер органдарының ақпараттық жүйесінде немесе өзге мемлекеттік органдар мен ұйымдардың интернет-ресурстарында қамтылған мәліметтермен салыстыруды;

4) автомобиль көлік құралының жүк бөлігі тентінің және қосатын тросының бүтіндігін тексеруді;

5) Қазақстан Республикасының халықаралық шарттарына, Еуразиялық экономикалық одақ құқығын құрайтын актілерге және заңнамасына сәйкес Қазақстан Республикасының аумағына әкелуге және Қазақстан Республикасының аумағынан әкетуге тыйым салынған тауарлардың болауын, сондай-ақ Қазақстан Республикасының халықаралық шарттарына, Еуразиялық экономикалық одақ құқығын құрайтын актілерге және заңнамасына сәйкес Қазақстан Республикасының аумағына әкелуі және Қазақстан Республикасының аумағынан әкетуі шектелген тауарларға қатысты шектеулердің қолданылуы тұрғысында тексеруді;

6) автомобиль көлік құралындағы тауар туралы мәліметтерді (сипаттамаларды) тасымалданатын тауардың көліктік (тасымалдау), коммерциялық, рұқсат беру және кедендік құжаттарда көрсетілген мәліметтерімен салыстыруды;

7) міндетті түрде сәйкестендіру құралдарымен таңбалануға жататын тауарларға қатысты таңбалау туралы мәліметтерді мемлекеттік кірістер органдарының ақпараттық жүйесінде немесе өзге мемлекеттік органдар мен ұйымдардың интернет-ресурстарында бар мәліметтерді пайдалана отырып оларды оқу жолымен тексеруді;

8) кедендік және өзге де құжаттар мен (немесе) мәліметтерді тексеруді жүзеге асырады.

8. Жүргізуші ұсынған кедендік транзит кедендік рәсіміне сәйкес тасымалданатын автомобиль көлік құралы, ондағы тауарлар мен құжаттарды тексеру шеңберінде мемлекеттік кірістер органдарының лауазымды адамы қосымша:

1) көліктік (тасымалдау), коммерциялық және өзге де құжаттарда көрсетілген тауар туралы мәліметтерді транзиттік декларацияда мәлімделген және мемлекеттік кірістер органдарының ақпараттық ресурсында қамтылыған мәліметтермен салыстыруды;

2) автомобиль көлік құралының мемлекеттік нөмірін, автомобиль көлік құралының сәйкестендіру нөмірін (VIN) автомобиль көлік құралының тіркеу құжатында көрсетілген мәліметтермен салыстыруды жүзеге асырады.

9. Автомобиль көлік құралына, ондағы тауарлар мен құжаттарға қатысты мемлекеттік кірістер органдарының лауазымды адамы кедендік, өзге де құжаттарды және (немесе) мәліметтерді тексеру нысанында кедендік бақылауды аяқтаған соң, Кодекстің 18-1-бабы 3-тармағында көзделген автомобиль көлік құралын тоқтату туралы 2 (екі) дана акт толтырылады, оның бір данасы жүргізушіге беріледі.

10. Автомобиль көлік құралын, ондағы тауарлар мен құжаттарды тексеру уақыты көлік құралын тоқтатқан сәттен бастап Кодекстің 18-1-бабы 3-тармағында көзделген автомобиль көлік құралын тоқтату туралы актінің данасы жүргізушіге бергенге дейін 2 (екі) сағаттан аспауы тиіс.

11. Тексеру іс-шараларының нәтижесі бойынша көлік құралына және ондағы тауарларға Кодекстің 18-1-бабы 4-тармағында айқындалған сақтау орнында кедендік жете тексеруді жүргізу туралы шешім қабылданған кезде мемлекеттік кірістер органдарының лауазымды адамы автомобиль көлік құралын тоқтатумен бірге:

1) жүргізушіге Кодекстің 18-1-бабы 3-тармағында көзделген автомобиль көлік құралын тоқтату туралы актімен бірге автомобиль көлік құралын, ондағы тауарларды сақтау орнына жеткізу туралы талапты жасайды;

2) жүргізушіге Кодекстің 412 және 413-бабында көзделген кедендік жете тексеруді және (немесе) кедендік қарап тексеруді жүргізу орны мен уақытын тағайындау туралы хабарламаның көшірмесін, сондай-ақ автомобиль көлік құралына және (немесе) тауарларға қатысты өкілеттіктері бар өзге тұлғаға (оның уәкілетті өкіліне) мұндай тұлғалар автомобиль көлік құралын тоқтатумен бірге болған кезде табыс етеді.

12. Осы Қағидалардың 11-тармағында көзделген құжаттарды табыс еткеннен кейін мемлекеттік кірістер органдарының лауазымды адамы жүргізушінің автомобиль көлік құралын және ондағы тауарларды сақтау орнына жеткізуін сүйемелдейді.

Жүргізуші автомобиль көлік құралын және ондағы тауарларды сақтау орнына жеткізу не ол мұндай талапты орындамау туралы талапты орындаудан бас тартқан кезде мемлекеттік кірістер органдарының лауазымды адамы Кодекстің 52-тарауына сәйкес оларды ұстауды жүзеге асырады, одан кейін Кодекстің 18-1-бабының 6-тармағында көзделген тәртіппен ұсталған автомобиль көлік құралдарын және ондағы тауарларды сақтау орнына тасымалдауды (тасымалдауды) ұйымдастырады.

13. Мемлекеттік кірістер органдарының лауазымды адамы егер көрсетілген әрекеттерді жасау мемлекеттік кірістер органдары өзге лауазымды адамына тапсырылмаған жағдайда, Кодекстің 18, 18-1 және 453-баптарында белгіленген әрекеттерді не кедендік бақылауды жүзеге асыру үшін автомобиль көлік құралын Еуразиялық экономикалық одақтың өзге мүше мемлекетіне беру жөніндегі әрекеттерді жүргізеді.